Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 718

6. Fogalmi műveltség Fogalomismeret, fogalomhasználat Fogalomkörök: kommunikáció, grammatika, szövegtan, jelentéstan, retorika, stilisztika, nyelvtörténet; műfajelmélet, irodalmi kifejezésformák, irodalomtörténeti és kultúrtörténeti korszakok, etika, lélektan, filozófia. Fogalom értelmezése esetenként történeti kontextusával, meghatározással is. Fogalmak változó érvényességéből helytálló következtetések megfogalmazása (pl. a regényműfaj változásai). Esztétikai, műfaji fogalmak összehasonlítása — történeti kontextusokban (pl. az epigramma, a tragédia, a komédia, a novella fogalmának változatai). Saját olvasmányélmény fogalmilag helytálló bemutatása. A TÖRTÉNELEM ÉRETTSÉGI VIZSGA ÁLTALÁNOS KÖVETELMÉNYEI A vizsga formája Középszinten: írásbeli és szóbeli Emelt szinten: írásbeli és szóbeli A történelem érettségi vizsga célja A vizsga azt hivatott megállapítani, hogy a vizsgázó — rendelkezik-e a történeti gondolkodásmód kialakulásához szükséges alapokkal, — birtokában van-e az alapvető történelmi tényeknek (időpontok, személyek stb.); — tudja-e használni a történelmi fogalmakat, a szaknyelvet; — képes-e ismereteit szóban és írásban előadni; — elsajátította-e azokat a képességeket és ismereteket, amelyekkel a történelmi eseményeket és jelenségeket értelmezni tudja; — képes-e a történelmi forrásokat — legyenek akár eredeti források, akár a múltról szóló feldolgozások — vizsgálni és elemezni, a múlt emberének életét reálisan elképzelni; — fel tudja-e használni történeti ismereteit arra, hogy a jelenkor társadalmi jelenségeit értelmezze; — képes-e az érvekkel alátámasztott, árnyalt és tényszerű történelmi értékeléseket előnyben részesíteni a leegyszerűsítő véleményekkel szemben. 2001/70. szám A követelményekben: — hangsúlyosan szerepelnek a képesség jellegű követelmények, valamint azok az elemzési szempontok és történelmi ismeretek, amelyek a jelen világának megértéséhez szükségesek, — nagy figyelmet kapnak a társadalmi, gazdasági és kulturális folyamatok, illetve azok a készségek és ismeretek, amelyek az egyes korszakok komplex, életszerű bemutatásához szükségesek; — fontos szerep jut a politika- és eseménytörténet mellett a társadalom-, a gazdaság-, a művelődés- és mentalitástörténetnek. A középszintű vizsga a jelöltektől az egyszerűbb ismeretszerzési eljárásokat, kifejezőképességeket, a rendszerezés és alkalmazás alapvető formáit, valamint a történelmi ítéletalkotás készségének meglétét várja el. Az emelt szintű vizsga elsősorban a felsőoktatásban történelmet tovább tanulni szándékozó vizsgázó képességeit és ismereteit vizsgálja. A jelöltektől a középszintű követelményeket meghaladó bonyolultabb ismeretszerzési eljárásokat, kifejezőképességeket, összetettebb rendszerezési alkalmazási, összehasonlítási és elemzési szempontokat, valamint magasabb fokú gondolkodási műveleteket, önállóbb ítéletalkotási készségeket vár el, továbbá a történelmi tények, adatok tágabb körét kéri számon. Tartalmi követelmények Középszint Témakörök / Kompetenciák Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes